Ekebergparken holdeplass (Simensbråtenlinja)

Ekebergparken holdeplass var en trikkeholdeplass på Simensbråtenlinja i Oslo, en sidelinje fra Ekebergbanen. Linja og holdeplassen var i drift fra 1931 til 1967. Holdeplassen besto av leskur, plattform og skiltsøyle. Banen var enkeltsporet på strekningen.

Holdeplassen ble hovedsakelig betjent av en pendelvogn, såkalt «kipp» ned til Jomfrubråten. Der var det omstigning til selve Ekebergbanen. I rushtider kjørte imidlertid vognene hele strekket til og fra sentrum.Side 15. Nils Carl Aspenberg: Trikker og forstadsbaner i Oslo, Baneforlaget (1994) ISBN 82-91448-03-5.

Ekebergparken holdeplass hadde liten trafikk. Området var tynt befolket, og for en del passasjerer var det like greit å gå ned til knutepunktet Jomfrubråten, der man også slapp omstigningen.

Navnet «Ekebergparken» ble på nytt tatt i bruk som betegnelse på en trikkeholdeplass da man i 2014 ga Sjømannsskolen holdeplass på Ekebergbanen nytt navn.

Referanser

 Eksterne lenker 

Kategori:Ekeberg
Kategori:Nedlagte trikkeholdeplasser i Oslo
Kategori:Jernbanestasjoner åpnet i 1931
Kategori:Jernbanestasjoner nedlagt i 1967